TARYBOS REGLAMENTAS (EB) Nr. 1691/2004
2004 m. rugsėjo 24 d.
iš dalies keičiantis Reglamentą (EB) Nr. 2287/2003 dėl žvejybos galimybių Grenlandijos vandenyse
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), visų pirma į jo 20 straipsnį,
kadangi:
(1)
2004 m. birželio 28 d. Tarybos reglamentu (EB) Nr. 1245/2004 dėl protokolo, iš dalies keičiančio ketvirtą protokolą, nustatantį žvejybos, numatytos Europos ekonominės bendrijos bei Danijos vyriausybės ir Grenlandijos vietos vyriausybės susitarime dėl žuvininkystės, sąlygas, sudarymo (2) nustatytos Bendrijos žvejybos galimybės Grenlandijos vandenyse. Siekiant įgyvendinti susitarimo rezultatus, turėtų būti imtasi reikiamų priemonių.
(2)
Todėl 2003 m. gruodžio 19 d. Tarybos reglamentas (EB) Nr. 2287/2003, nustatantis 2004 m. žvejybos galimybes ir su jomis susijusius reikalavimus tam tikrų žuvų ištekliams ir jų grupėms Bendrijos vandenyse bei Bendrijos laivams vandenyse, kuriuose būtina taikyti sugavimo apribojimus (3), turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2287/2003 I C priedas iš dalies keičiamas pagal šio reglamento priedą.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 24 d.